Kirsa Jensenin katoamistapaus

Kirsa Mary Jensen (s. 15. joulukuuta 1968) oli uusiseelantilainen tyttö, joka katosi Awatoton rannalla Napierin kaupungissa 1. syyskuuta 1983.Kirsa Jensen New Zealand Police, viitattu 5.7.2024 Tapauksessa epäillään rikosta, ja sitä onkin pidetty mahdollisesti pitkäaikaisinta käsittelyä osakseen saaneena murhamysteerinä Uudessa-Seelannissa.Marty Sharpe, 40 years since Kirsa Jensen's disappearance to be marked by officers involved in case Stuff 30.7.2023, viitattu 5.7.2024 == Tausta == Jensen asui Napierissa, jossa hänen isänsä Dan työskenteli anglikaanisen kirkon pappina.Paloma Migone, The Lost: Kirsa Jensen RNZ 3.11.2017, viitattu 5.7.2024 Jensen oli oppilaana Colenso High Schoolissa (nykyinen William Colenso College).Doug Laing, Kirsa Jensen disappearance: Police confirm ‘the file is, certainly, still open’ The New Zealand Herald 1.9.2023, viitattu 5.7.2024 Hän teki vapaaehtoistyötä paikallisella eläinklinikalla ja valmensi hevostaan näytöstä varten ennen katoamistaan. Jensenillä oli veli. == Katoaminen == 1\. syyskuuta 1983 Jensenin oli tarkoitus mennä ratsastamaan hevosella ystävänsä kanssa, mutta ystävä perui tapaamisen. Tyttö nähtiin rannalla ratsastamassa Commodore- nimisellä hevosellaan ja sitten ohjaamassa sitä lähellä Tutaekurijoen suuta sijainneelleKirsa Jensen Crime.co.nz, viitattu 5.7.2024 tykkiasemalle. Jensen oli saapunut rannalle arviolta kello 15.30. Äidin huolestuttua poliisi sai ilmoituksen katoamisesta illalla. Hevonen löydettiin vaeltelemasta läheltä joen ylittänyttä siltaa. Tytöstä annettiin monia keskenään ristiriitaisia havaintoja. Yksi todistaja kertoi pysähtyneensä juttelemaan Jensenille, jolla oli verta kasvoissaan. Todistajan mukaan tyttö kertoi pudonneensa hevosen selästä ja jonkun mentyä kertomaan asiasta vanhemmille, joita hän oli odottelemassa paikalle. Todistaja poistui uskoen kaiken olevan kunnossa. Tytöstä tehtiin myös havainto noin 20–30-vuotiaan kuljettajan ajamasta kuorma- autosta, jonka ajaja väitetysti oli pitänyt tyttöä kiinni ajaessaan yhdellä kädellä. Poliisi kertoi pian pitävänsä rikosta todennäköisenä. Poliisin oletuksen mukaan Jensen oli pudonnut hevosen selästä ja tuntematon henkilö oli auttamisen verukkeella siepannut tämän. === Pääepäilty === Aiemmin raiskauksesta tuomittu John Russell ilmoittautui poliisille yhtenä ensimmäisistä todistajista. Hänen asemansa kuitenkin muuttui sittemmin keskeiseksi epäillyksi. Russell tunnusti vuonna 1985 tappaneensa Jensenin, mutta hän perui tunnustuksensa vedoten mielisairauteen. Näyttö ei riittänyt miehen syyttämiseen. Russell viettikin aikaa psykiatrisessa laitoshoidossa.‘A mother doesn’t forget her baby:’ Remembering Napier’s Kirsa Jensen – 40 years on The New Zealand Herald 31.8.2023, viitattu 5.7.2024 Hän teki itsemurhan hirttäytymällä vuonna 1992 vain neljä viikkoa laitoshoidosta ulos kirjaamisen jälkeen. == Myöhempi käsittely == Jensenin äiti Robyn Jensen julkaisi katoamistapauksen tiimoilta kirjan Kirsa: A Mother's Story (1994). Äiti on pitänyt todennäköisenä tyttärensä joutumista siepatuksi lähellä Tutaekurijoen suun tykkiasemaa, josta myöhäisimpiin kuuluneita havaintoja oli ilmoitettu. == Lähteet == Luokka:1980-luvun katoamistapaukset Luokka:Uuden-Seelannin historia Luokka:1983